钦定古今图书集成/明伦汇编/闺媛典/第316卷 > 皇清四十九 > 朱一纬妻吴氏
## 钦定古今图书集成/明伦汇编/闺媛典/第316卷 > 皇清四十九 > 朱一纬妻吴氏

按《扬州府志》：吴氏，仪真人朱一纬妻。性贞顺，及笄适纬，克尽妇道。夫殁，氏年二十四，无子。或讽改图，氏曰：“妇人从一而终，苟为吾立嗣，即有子矣，又何求焉？” 时侄秉彝甫生三日，遂抚之。家贫，以女红给养。稍长，教以义方。后克振家声。守节四十五年。康熙二十四年奉。

旨“建坊旌表。”